08/03/2019 | Administración LocalMunicipal
Dodro
Bases ruta de tapas 2019

ANUNCIO Bases ruta de tapas 2019 A Xunta de Goberno Local, na sesión ordinaria do día 13 de febreiro de 2019, aprobou as Bases Concurso V Ruta de Tapas do Concello de Dodro 2019, que a continuación se transcriben: V CONCURSO DE TAPAS - BASES OBXECTIVOS:  Fomentar a participación cidadá a través da promoción do Concello, dando a coñecer a súa riqueza e variedade gastronómica.  Impulsar a promoción do sector hostaleiro.  Acercar a variedade gastronómica do concello ao público en xeral. PERSOS PARTICIPANTES Poderán participar no concurso de tapas do Concello de Dodro todos aqueles establecementos, que se encadren dentro do sector de hostalería, independentemente da súa calificación e/ou categoría. Todos os participantes deberán ter licenza de apertura e estar o corrente de pago das súas obrigacións tributarias do Concello. INSCRICIÓN. PRAZO DE INSCRICIÓN A inscrición será de balde. Cada establecemento participante só poderá participar cun máximo de dúas tapas, que deberán estar definidas no momento da inscrición, indicando o titulo da tapa ou tapas; datos que reflectirá no boletín de inscrición, que estarán na súa disposición na Casa do Concello ou descargala da paxina web do mesmo. O prazo de inscrición será do 19 ao 28 de febreiro do 2019. DATAS DE CELEBRACIÓN E HORARIOS O V Concurso de tapas do Concello de Dodro celebrarase a fin de semana do 22 ao 24 de marzo, dende o venres ás 19.00 horas ata o domingo ás 15.00 horas. TÉCNICA DE ELABORACIÓN Serán os propios hostaleiros quen escollan o procedemento de preparación das súas tapas, polo que a técnica de elaboración será libre. PREZOS DAS CONSUMICIÓNS A participación do concurso de tapas non suporá unha variación do funcionamento habitual do establecemento participante, polo que os prezos das consumicións serán os habituais, e a degustación das tapas que participen no concurso será gratuíta. Aqueles establecementos que non cumpran este requisito quedarán automaticamente descalificados do concurso. COMPOSICIÓN DO XURADO O faio levarase a cabo por un xurado popular composto pola propia clientela do local, que votará a través dun pasaporte oficial que estará a súa disposición nas oficinas do Concello e dentro de cada establecemento participante. No pasaporte figurarán os locais participantes no concurso así como a súa localización. Con cada consumición dunha tapa o local participante debe selar o pasaporte no lugar destinado para os selos, tendo que conseguir en cada pasaporte 5 selos de diferentes locais participantes para poder entrar no sorteo. Entre todas as persoas participantes sortearanse 2 premios consistentes nunha fin de semana para dúas persoas nunha casa rural en réxime de aloxamento e almorzo. Para poder participar no sorteo o pasaporte debe depositarse no interior das urnas que estarán á vista en todos os locais participantes debidamente cubertos e con un mínimo de 5 selos de diferentes locais. Cada persoa pode participar cun número ilimitado de pasaportes sempre que estean debidamente cubertos e selados. Os requisitos para participar son: – Ser maior de 16 anos. – Cubrir o pasaporte cos datos persoais. – Conseguir 5 selos diferentes dos locais participantes. – Elixir a tapa que máis lle gustou. Tanto os pasaportes como as urnas serán facilitadas polo Concello de Dodro que as distribuirá polos locais participantes. CRITERIOS PUNTUABLES DE ELABORACIÓN O xurado, deberá votar por unha única tapa tendo en conta os seguintes criterios de elaboración:  Presentación  Ingredientes  Sabor  Temperatura  Creatividade No caso de empate, o voto decisivo terao un/unha profesional da restauración designado/a polo Concello. ACTA DO CONCURSO E FALLO Unha vez rematado o concurso, retiradas as urnas precintadas e seladas por persoal do Concello, se procederá ao reconto o luns 25 de marzo ás 12.00 horas no Salón de Plenos do Concello. Persoal do Concello, actuando como secretario/a, levantará acta do escrutinio e recollerá o fallo do concurso, que será inapelable. A entrega do premio realizarase o xoves 28 de marzo ás 12.00 horas na Casa do Concello. PREMIOS Haberá dous premios para os locais participantes:  1.º premio de 200 € e unha placa acreditativa para o establecemento gañador da mellor tapa.  2.º premio de 100 € e unha placa acreditativa para o establecemento coa segunda tapa máis valorada. Asemade, sortearase entre a cidadanía participante no concurso de tapas, dous premios que consistirán na estancia dunha fin de semana para dúas persoas nunha casa rural designada polo Concello en réxime de aloxamento e almorzo. DIFUSIÓN E PUBLICACIÓN O Concello de Dodro, a través dos medios habituais (prensa, web, folletos.) difundirá e publicitará o concurso, aos establecementos participantes así como os establecementos gañadores do concurso. ACEPTACIÓN DAS NORMAS DA PARTICIPACIÓN A firma da solicitude de inscrición leva consigo a aceptación de cada unha das presentes normas de participación por parte dos establecementos. Non obstante, a aceptación definitiva da participación queda reservada a entidade organizadora, quen poderá rexeitar aquelas solicitudes que, ao seu criterio, non se axusten a finalidade do sorteo nin o contido destas bases. INCUMPRIMENTO DAS BASES O incumprimento dalgunha das presentes bases por parte dos establecementos participantes, leva a súa expulsión do concurso. Dodro, 4 de febreiro de 2019. O alcalde Valentín Alfonsín Somoza